62018TJ0247_INF
Απόφαση του Γενικού Δικαστηρίου (έβδομο τμήμα) της 14ης Ιουλίου 2021 –Lucena Ramírez κατά Συμβουλίου
(Υπόθεση T‑247/18)
«Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στη Βενεζουέλα – Δέσμευση κεφαλαίων – Κατάλογοι των προσώπων, οντοτήτων και φορέων κατά των οποίων ισχύει η δέσμευση των κεφαλαίων και των οικονομικών πόρων – Καταχώριση του ονόματος του προσφεύγοντος στους καταλόγους – Υποχρέωση αιτιολογήσεως – Δικαιώματα άμυνας – Αρχή της χρηστής διοικήσεως – Δικαίωμα αποτελεσματικής δικαστικής προστασίας – Πλάνη εκτιμήσεως»
1.
Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Περιοριστικά μέτρα λόγω της κατάστασης στη Βενεζουέλα – Κανονισμός με τον οποίο χωρεί επανεξέταση του καταλόγου των προσώπων, ομάδων ή οντοτήτων που αφορούν τα μέτρα χωρίς κατάργηση του προγενέστερου κανονισμού – Προσφυγή ασκηθείσα από πρόσωπο που δεν μνημονεύεται στον κανονισμό αυτόν – Παραδεκτό
[Άρθρο 263 ΣΛΕΕ· απόφαση (ΚΕΠΠΑ) 2018/1656 του Συμβουλίου· κανονισμός 2018/1653 του Συμβουλίου]
(βλ. σκέψεις 34-36)
2.
Πράξεις των οργάνων – Αιτιολογία – Υποχρέωση – Περιεχόμενο – Περιοριστικά μέτρα λόγω της κατάστασης στη Βενεζουέλα – Δέσμευση κεφαλαίων των προσώπων που είναι υπεύθυνα για σοβαρές προσβολές των ανθρωπίνων δικαιωμάτων ή υπονομεύουν το κράτος δικαίου – Ελάχιστες απαιτήσεις
[Άρθρο 296 ΣΛΕΕ· Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 41 § 2, στοιχείο γʹ· απόφαση (ΚΕΠΠΑ) 2017/2074 του Συμβουλίου, όπως τροποποιήθηκε με την απόφαση (ΚΕΠΠΑ) 2018/90, παράρτημα I· κανονισμοί του Συμβουλίου 2017/2063, παράρτημα IV, και 2018/88]
(βλ. σκέψεις 41-44)
3.
Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στη Βενεζουέλα – Δέσμευση κεφαλαίων των προσώπων που είναι υπεύθυνα για σοβαρές προσβολές των ανθρωπίνων δικαιωμάτων ή υπονομεύουν το κράτος δικαίου – Υποχρέωση παραθέσεως στην αιτιολογία των επιμέρους και ειδικών λόγων που δικαιολογούν τα μέτρα αυτά – Απόφαση εντασσόμενη σε πλαίσιο που είναι γνωστό στον ενδιαφερόμενο και του παρέχει τη δυνατότητα να αντιληφθεί το περιεχόμενο των εις βάρος του ληφθέντων μέτρων
[Άρθρο 296 ΣΛΕΕ· απόφαση (ΚΕΠΠΑ) 2017/2074 του Συμβουλίου, όπως τροποποιήθηκε με την απόφαση (ΚΕΠΠΑ) 2018/90, άρθρα 6 § 1 και 7 § 1 και παράρτημα I· κανονισμοί του Συμβουλίου 2017/2063, άρθρο 8 § 3, και παράρτημα IV, και 2018/88]
(βλ. σκέψεις 45, 48-54)
4.
Δίκαιο της Ευρωπαϊκής Ένωσης – Αρχές – Δικαιώματα άμυνας – Δικαίωμα αποτελεσματικής δικαστικής προστασίας – Περιοριστικά μέτρα λόγω της κατάστασης στη Βενεζουέλα – Δέσμευση κεφαλαίων των προσώπων που είναι υπεύθυνα για σοβαρές προσβολές των ανθρωπίνων δικαιωμάτων ή υπονομεύουν το κράτος δικαίου – Υποχρεώσεις του Συμβουλίου – Γνωστοποίηση στον ενδιαφερόμενο των εις βάρος του στοιχείων και δικαίωμα ακροάσεως – Τήρηση εύλογης προθεσμίας
[Χάρτης των Θεμελιωδών Δικαιωμάτων της Ευρωπαϊκής Ένωσης, άρθρα 41 § 2, στοιχείο αʹ, και 47· απόφαση (ΚΕΠΠΑ) 2017/2074 του Συμβουλίου, όπως τροποποιήθηκε με την απόφαση (ΚΕΠΠΑ) 2018/90, παράρτημα I· κανονισμοί του Συμβουλίου 2017/2063, παράρτημα IV, και 2018/88]
(βλ. σκέψεις 56-59, 62)
5.
Ευρωπαϊκή Ένωση – Δικαστικός έλεγχος της νομιμότητας των πράξεων των θεσμικών οργάνων – Περιοριστικά μέτρα λόγω της κατάστασης στη Βενεζουέλα – Έκταση του ελέγχου – Απόδειξη του βασίμου του μέτρου – Υποχρέωση της αρμόδιας αρχής της Ένωσης να αποδείξει, σε περίπτωση αμφισβητήσεως, το βάσιμο των λόγων που ελήφθησαν υπόψη κατά των οικείων προσώπων ή οντοτήτων
[Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 47· απόφαση (ΚΕΠΠΑ) 2017/2074 του Συμβουλίου, όπως τροποποιήθηκε με τις αποφάσεις (ΚΕΠΠΑ) 2018/90 και (ΚΕΠΠΑ) 2018/1656, παράρτημα I· κανονισμοί του Συμβουλίου 2017/2063, παράρτημα IV, 2018/88 και 2018/1653]
(βλ. σκέψεις 72-75, 77)
6.
Ευρωπαϊκή Ένωση – Δικαστικός έλεγχος της νομιμότητας των πράξεων των θεσμικών οργάνων – Περιοριστικά μέτρα λόγω της κατάστασης στη Βενεζουέλα – Έκταση του ελέγχου – Καταχώριση προσώπων που εμπλέκονται στην υπονόμευση της δημοκρατίας και του κράτους δικαίου – Έγγραφα στα οποία έχει πρόσβαση το κοινό – Αποδεικτική αξία
[Απόφαση (ΚΕΠΠΑ) 2017/2074 του Συμβουλίου, όπως τροποποιήθηκε με τις αποφάσεις (ΚΕΠΠΑ) 2018/90 και (ΚΕΠΠΑ) 2018/1656, παράρτημα I· κανονισμοί του Συμβουλίου 2017/2063, παράρτημα IV, 2018/88 και 2018/1653]
(βλ. σκέψη 76)
7.
Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στη Βενεζουέλα – Δέσμευση κεφαλαίων των προσώπων που είναι υπεύθυνα για σοβαρές προσβολές των ανθρωπίνων δικαιωμάτων ή υπονομεύουν το κράτος δικαίου – Κριτήρια – Αξίωμα που συνεπάγεται ευθύνη όσον αφορά την υπονόμευση της δημοκρατίας ή τον σεβασμό του κράτους δικαίου – Απόδειξη περί του αντιθέτου – Διαχωρισμός της θέσης του προσώπου αυτού από το καθεστώς – Δεν συντρέχει – Πλάνη εκτιμήσεως – Δεν υφίσταται
[Απόφαση (ΚΕΠΠΑ) 2017/2074 του Συμβουλίου, όπως τροποποιήθηκε με τις αποφάσεις (ΚΕΠΠΑ) 2018/90 και (ΚΕΠΠΑ) 2018/1656, άρθρα 6 § 1 και 7 § 1 και παράρτημα I· κανονισμοί του Συμβουλίου 2017/2063, άρθρο 8 § 3, και παράρτημα IV, 2018/88 και 2018/1653]
(βλ. σκέψεις 79, 82, 87, 90-92, 94, 95, 102)
Αντικείμενο
Προσφυγή δυνάμει του άρθρου 263 ΣΛΕΕ με αίτημα την ακύρωση, αφενός, της αποφάσεως (ΚΕΠΠΑ) 2018/90 του Συμβουλίου, της 22ας Ιανουαρίου 2018, όσον αφορά την τροποποίηση της απόφασης (ΚΕΠΠΑ) 2017/2074 σχετικά με περιοριστικά μέτρα λόγω της κατάστασης στη Βενεζουέλα (ΕΕ 2018, L 16 I, σ. 14), και της αποφάσεως (ΚΕΠΠΑ) 2018/1656 του Συμβουλίου, της 6ης Νοεμβρίου 2018, για την τροποποίηση της απόφασης (ΚΕΠΠΑ) 2017/2074 σχετικά με περιοριστικά μέτρα λόγω της κατάστασης στη Βενεζουέλα (ΕΕ 2018, L 276, σ. 10), και, αφετέρου, του εκτελεστικού κανονισμού (ΕΕ) 2018/88 του Συμβουλίου, της 22ας Ιανουαρίου 2018, για την εφαρμογή του κανονισμού (EΕ) 2017/2063 σχετικά με περιοριστικά μέτρα λόγω της κατάστασης στη Βενεζουέλα (ΕΕ 2018, L 16 I, σ. 6), και του εκτελεστικού κανονισμού (ΕΕ) 2018/1653 του Συμβουλίου, της 6ης Νοεμβρίου 2018, για την εφαρμογή του κανονισμού (EE) 2017/2063 σχετικά με περιοριστικά μέτρα λόγω της κατάστασης στη Βενεζουέλα (ΕΕ 2018, L 276, σ. 1), καθόσον αφορούν την προσφεύγουσα.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Καταδικάζει την Tibisay Lucena Ramírez στα δικαστικά έξοδα.